**Pravidlá používania Letných knižničiek v správe Knižnice Bratislava - Nové Mesto**

1. Letné knižničky v prírode alebo Miniknižničky (Little Free Library) sú nenáročné,

väčšinou drevené búdky, slúžiace na výmenu a šírenie obmedzeného počtu knižničných dokumentov.

2. Nachádzajú sa na vybraných verejných priestranstvách, v parkoch, na detských ihriskách

 a oddychových zónach mestskej časti Bratislava - Nové Mesto.

3. Ich cieľom je podporiť zmysluplnejšie trávenie voľného času dospelých, mládeže a detí, posilniť komunitnú spolupatričnosť v jednotlivých mikrorajónoch a skultúrniť oddychové zóny.

4. Knižničky v prírode sú verejne prístupné všetkým obyvateľom, požičiavanie kníh je bezplatné, založené na princípe dôvery. Knihy z knižničiek je možné si požičať aj domov a po prečítaní ich znova vrátiť späť.

6. Obsah knižničiek je tvorený z vyradeného knižného fondu Knižnice Bratislava - Nové Mesto (KBNM) a darov občanov.

7. Každá kniha určená na požičiavanie v knižničkách je Knižnicou Bratislava - Nové Mesto označená pečiatkou s textom: Mestská časť Bratislava - Nové Mesto: Letná knižnička.

Za knihy a dokumenty, ktoré nie sú označené vyššie uvedeným textom, KBNM nezodpovedá a vyhradzuje si právo ich odstrániť.

8. Doplňovanie knižničiek a priebežnú obmenu literatúry zabezpečuje Knižnica Bratislava - Nové Mesto počas prevádzkovej sezóny v termíne od 1. júna do 30. septembra, v týždenných intervaloch.

9. Do knižničiek nie je povolené svojvoľne vkladať knihy a dokumenty bez predchádzajúceho označenia zo strany KBNM, taktiež  iné predmety, ktoré by mali za následok poškodenie, znehodnotenie obsahu alebo narušenie prevádzky knižničiek.

10. V prípade záujmu zo strany verejnosti o doplnenie fondu knižničiek o konkrétne tituly, resp. knižné dary, je možné ich po dohode s pracovníkmi KBNM priniesť na ktorékoľvek pracovisko Knižnice Bratislava - Nové Mesto. Následne po riadnom označení zo strany KBNM, budú jednotlivé dokumenty priebežne distribuované do Letných knižničiek.